*Վիքիպեդիայում կան հոդվածներ Կիրակոսյան ազգանունով այլ մարդկանց մասին։*

**Լեյլա Զենիկի Կիրակոսյան** (փետրվարի 8, 1941(1941-02-08)), ռուսական թատրոնի ու կինոյի դերասանուհի։ ՌԽՖՍՀ վաստակավոր արտիստ (հուլիսի 11, 1984)։

Կենսագրություն
--------------

Լեյլա Կիրակոսյանը ծնվել է 1941 թվականի փետրվարի 8-ին։ Ավարտել է Ռուսաստանի թատերական արվեստի համալսարանը։

Թատերական գործունեությունն սկսել է Տալինի ռուսական դրամատիկական թատրոնում։ Այստեղ էլ ծանոթացել է ապագա ամուսնու՝ դերասան Էռնստ Ռոմանովի հետ։ 1969 թվականին ամուսնու հետ տեղափոխվել է Լենինգրադ, սկսել է աշխատել Լենկոմ թատրոնում։ Միասին խաղացել են «Երեք հրացանակիրները» ներկայացման մեջ․ Լեյլան մարմնավորել է թագուհի Աննային, իսկ Էռնստը՝ դուքս Բեքինհեմին։ Այնուհետև դերասանուհին տեղափոխվել է Լենսովետի անվան թատրոն։

2003 թվականին ներկայացրել է «Հեքիաթ» մոնոներկայացումը՝ գրված Վլադիմիր Նաբոկովի համանուն ստեղծագործության հիման վրա։ Վերջին տարիներին աշխատում է Սանկտ Պետերբուրգի պետական մանկական ֆիլհարմոնիայում։ Ամենահայտնի թատերական աշխատանքը «Խայտաբղետ թութակի հեքիաթները» ներկայացումն է։

Առաջին անգամ կինոյում խաղացել է 1962 թվականին, որը Հայֆիլմում նկարահանված ռեժիսոր Մոկո Հակոբյանի «Ջրերը բարձրանում են» ֆիլմն էր։ Խաղացել է Անահիտի դերը։ 1970-1980-ական թվականներին դերասանուհին պարբերաբար հայտնվել է հեռուստաէկրաններին՝ ֆիլմ-ներկայացումներում։ Խորհրդային շրջանում հազվադեպ է նկարահանվել կինոյում։ Նոր ժամանակաշրջանում ժամանակ առ ժամանակ նկարահանվում է սերիալներում՝ Հետաքննության գաղտնիքները 1, Կոտրված լապտերների փողոցը 6 և այլն։ Ամենահայտնի դերերից են Մարգոյի դերակատարումը «Տամբովյան գայլը» (2005) և Բրոնիսլավա Սմոլյանինովայի դերը «Հորձանուտ» (2007) սերիալներում է։

### Անձնական կյանք

Լեյլա Կիրակոսյանի ամուսինը՝ ՌԴ ժողովրդական արտիստ Էռնստ Ռոմանովն է։ Զույգն ունի 2 երեխա (դուստր և որդի)։ Դուստրը՝ Եկատերինան, մեդիամենեջեր է, ռեժիսոր և հեռուստալրագրող։

Գործունեություն
---------------

### Դերերը թատրոնում

| Ներկայացում | Դեր |
| --- | --- |
| Երեք հրացանակիրները | թագուհի Աննա |

### Ֆիլմագրություն

| Տարի | Ֆիլմ | Դեր |
| --- | --- | --- |
| 2010 | Քերծեները 3 | Զինաիդա Տրեֆելևա |
| 2007 | Հորձանուտ | Բրոնիսլավա Սմոլյանինովա |
| 2005 | Տամբովյան գայլը | Մարգո |
| 2004 | Կոտրված լապտերների փողոցը 6 | Վերոնիկա Սերգեևնա |
| 2004 | Ոչ ստանդարտ անձնական իրավիճակների գործակալություն 2 | Գլաֆիրա Վասյուտինա |
| 2001 | Հետաքննության գաղտնիքները 1 | Անտոնինա |
| 1993 | Սնոգլ | Միսիս Բինգ Բերչիլ |
| 1992 | Մկնաբազե |  |
| 1992 | Արտացոլանքը հայելու մեջ | Ժենյա |
| 1991 | Հեքիաթ հեքիաթի հետևից | Գրիմելլա |
| 1991 | Սերգեյ Պրոկոֆև․ կյանքի սյուիտ |  |
| 1988 | Գաղտնի խորհրդական | Զառա |
| 1986 | Հրաշագեղ Ելենա | Կալիոպա |
| 1986 | Փոքրիկ Բաբա Յագան | Ռումպումպել |
| 1985 | Լեմյուել Գուլիվերի ճանապարհորդությունը Լիլիպուտիա | տիկին |
| 1981 | Ինքնասպանություն | Գալինա |
| 1978 | Օգոստոս | դրվագ |
| 1977 | Հունիսի ավելորդ օրը | Էլ |
| 1971 | Կեսգիշերի կողոպուտը | շեֆի կին |
| 1970-ականներ | Ուր են լողում ամպերը |  |
| 1962 | Ջրերը բարձրանում են | Անահիտ |

Մրցանակներ և պարգևներ
---------------------

* ՌԽՖՍՀ վաստակավոր արտիստ (հուլիսի 11, 1984)
* «Հայրենիքին մատուցած ծառայությունների համար» շքանշանի երկրորդ աստիճանի մեդալ (փետրվարի 13, 2006)

Ծանոթագրություններ
------------------

1. 1 2 3  «Киракосян Лейла Зениковна»։ *www.kino-teatr.ru*։ Վերցված է 2019 թ․ հունվարի 10
2. ↑  «Эрнст Романов: Лиза Боярская не живёт с мужем. И правильно делает»։ *EG.RU* (ռուսերեն)։ Վերցված է 2019 թ․ հունվարի 10
3. 1 2 3 4  «КИРАКОСЯН Лейла (Лейли) Зениковна»։ *rusactors.ru*։ Վերցված է 2019 թ․ հունվարի 10